2. Anlægsbevilling - nyt idrætsanlæg i [adresse] (Åben)
Tidl. politisk behandling
BY, 20.12.2022, pkt. 12
Forventet sagsgang
TM-U, KF-U, ØK, BY
Lovgrundlag
SAGENS INDHOLD
Byrådet skal i denne sag tage stilling til et dispositionsforslag for det nye idrætsanlæg 
i [adresse]. Byrådet skal endvidere tage stilling til godkendelse af en anlægsbevilling på 
26,4 mio. kr. til realiseringen af idrætsanlægget. 
Det nye idrætsanlæg indgår i Kommuneplan 2017-29, og lokalplanen, der dækker i alt ca. 20 hektar, er 
vedtaget i Byrådet 30. april 2019. Som led i realiseringen har Byrådet eksproprieret en ejendom på cirka 9 
hektar, hvor idrætsanlægget skal placeres. 
Byrådet besluttede 26. maj 2020 at nedsætte en følgegruppe bestående af politiske repræsentanter og 
lokale interessenter fra [adresse] (SGF). Følgegruppens arbejde med idrætsanlæggets 
faciliteter og indretning har midlertidigt været sat i bero frem til januar 2023 pga. klagesager over 
lokalplanen og ekspropriationsbeslutningen. 
Følgegruppen har siden januar 2023 drøftet indholdet og indretningen af det nye idrætsanlæg på baggrund 
af oplæg fra forvaltningen. Arbejdet er sket inden for de eksisterende planrammer og rammerne fastsat i 
Budget 2023-26 (A-602). Følgegruppen har haft mulighed for at foreslå ændringer i projektet, såfremt 
ændringerne kan finansieres indenfor det afsatte budget. 
På baggrund af følgegruppens arbejde fremlægger forvaltningen forslag til dispositionsplan for det nye 
idrætsanlæg. Projektet indeholder bl.a. følgende elementer: fodboldbaner, kunstgræsbane, tennisbaner, 
klubhus, stiunderføring under [adresse], parkeringsplads samt veje og stier i området. Forslaget til 
dispositionsplanen for det nye idrætsanlæg i [adresse] er vedlagt som bilag. Følgegruppens 
foreningsrepræsentanter bakker op om dispositionsforslaget.  
Følgegruppen har drøftet emner, som nødvendiggør Byrådets stillingtagen, fordi emnerne ligger ud over 
de rammer og forudsætninger, som Byrådet har fastsat for projektet. Følgegruppen har drøftet følgende: 
Større klubhus, kunstgræsbane, hybride tennisbaner og padelhal. Emnerne, som Byrådets anbefales at 
tage stilling til præsenteres i vedlagte notat. I notatet præsenteres forvaltningens bemærkninger og forslag 
til håndtering heraf. 
VURDERING
Forvaltningen vurderer, at dispositionsforslaget lever op til de rammer, som Byrådet har sat for projektet i 
forbindelse med Budget 2023-26. Projektet er ligeledes i overensstemmelse med de rammer som 
lokalplanen fastlægger for det nye idrætsanlæg. Det er forvaltningens vurdering, at projektet kan realiseres 
inden for den afsatte økonomi på i alt 37,5 mio. kr. til selve idrætsanlægget. Den overordnede økonomi i 
projektet er vedlagt som bilag.
[adresse]: EMN-2020-24954
Dok-ID: 3584653
Sagsbehandler: habh
Teknik- og Miljøudvalget
9. august 2023  16:00
Såfremt Byrådet godkender dispositionsforslaget, udbydes rådgiveropgaven med henblik på projektering, 
myndighedsbehandling og udbud. Det forventes, at kunstgræsbanen og tennisbanerne kan tages i brug 
april 2025. Fodboldbanerne kan først tages i brug i foråret 2027, da de skal ’hvile’ ca. to år, før de er robuste 
nok til fodboldspil. Idrætsanlægget på [adresse] tages forventeligt ud af drift medio 2027. En foreløbig 
overordnet tidsplan for projektet er vedlagt som bilag. 
ØKONOMI
Der er afsat et samlet rådighedsbeløb på 37,5 mio. kr. til anlæggelsen af et nyt idrætsanlæg i [adresse]. Det 
samlede rådighedsbeløb består af overførte rådighedsbeløb fra tidligere år på 21,1 mio. kr. og 16,4 mio. 
kr. afsat i 2023-26.
Der er tidligere godkendt anlægsbevillinger på i alt 2,5 mio. kr. til planlægning, disponering, ekstern 
rådgivning mv. samt udgifter forbundet med ekspropriationsprocessen, finansieret af rådighedsbeløbet på 
37,5 mio. kr. Herudover er der på jordforsyningsbudgettet afsat 10 mio. kr. til erhvervelse af jord i forbindelse 
med idrætsanlægget. 
Realisering af det samlede projekt med nyt idrætsanlæg i [adresse] koster dermed 47,5 mio. kr. Det 
bemærkes, at i forbindelse med Budget 2024-27 foreslås rådighedsbeløbet til projektet øget med 1,05 mio. 
kr. som følge af pris- og lønregulering. Det samlede beløb til realiseringen af selve idrætsanlægget vil 
dermed udgøre 38,55 mio. kr., såfremt anlægsforslaget vedtages i forbindelse med budgetlægningen for 
2024-27.
SGF skal bidrage med medfinansiering på minimum 1 mio. kr. til kunstgræsbanen. Såfremt SGF etablerer 
et ekstra areal med kunstgræs, skal klubben selv betale dette 100 %. Tilsvarende skal SGF Tennis bidrage 
med finansiering af udgiften til hybride tennisbaner.
Det bemærkes, at prissætningen af det eksproprierede areal er oversendt til overtaksationskommission, og 
derfor er den endelige udgift til arealerhvervelsen ikke kendt på nuværende tidspunkt. 
Det foreslås, at Byrådet godkender en anlægsbevilling på 26,4 mio. kr. finansieret af de afsatte 
rådighedsbeløb på 38,55 mio. kr. inklusiv den forventede fremskrivning. Anlægsbevillingen anvendes til 
realiseringen af det samlede idrætsanlæg med undtagelse af klubhuset. Det bemærkes, at det afsatte beløb 
på 9,4 mio. kr. til et klubhus på ca. 405 m2 (inkl. rådgiverydelse og uforudsete udgifter) reserveres af den 
samlede anlægsøkonomi. I 2025 forelægges en sag om godkendelse af anlægsbevilling vedrørende 
klubhuset. 
De samlede afledte driftsudgifter til idrætsanlægget skønnes at være 820.000 kr. årligt, når anlægsprojektet 
er afsluttet, herunder at etableringsplejen af fodboldbaner og læbælter er gennemført. Driftsbeløbet 
afsættes i forbindelse med budgetprocessen. Når det nuværende idrætsanlæg på [adresse] tages endeligt 
ud af drift i 2027, tilføres det nuværende driftsbeløb på ca. 350.000 kr. kassebeholdningen.
INDDRAGELSE
SGF har deltaget i følgegruppen for det nye idrætsanlæg i [adresse] med repræsentanter fra 
fodboldafdelingen, tennisafdelingen og hovedforeningen. Følgegruppen indkaldes igen når planlægningen 
af klubhuset sættes i gang. I processen har forvaltningen været i dialog med Favrskov Forsyning, som 
accepterer, at adgangsvejen til idrætsanlægget går ind over Favrskov Forsynings matrikel udlagt til 
regnvandsbassin.
INDSTILLING
Direktøren for Børn og Kultur og direktøren for Teknik og Miljø indstiller til Byrådet:
1.
At godkende dispositionsforslaget for det nye idrætsanlæg i [adresse].
2.
At godkende en anlægsbevilling på 26,4 mio. kr. finansieret af det afsatte rådighedsbeløb i 2023 på 
21,1 mio. kr. og 5,3 mio. kr. afsat i 2024 til nyt idrætsanlæg i [adresse].
3.
At der inden for den økonomiske ramme til idrætsanlægget bevilliges et tilskud på 4,05 mio. kr. til 
SGF til en kunstgræsbane. SGF skal bidrage med en egenfinansiering på minimum 1 mio. kr.
4.
At godkende, at klubhuset opføres senere og der reserveres 9,4 mio. kr. til formålet af den 
økonomiske ramme til idrætsanlægget.
5.
At der ikke udarbejdes en ny lokalplan for området til en padelhal.
BESLUTNING
Teknik- og Miljøudvalget, 9. august 2023
Fraværende: Ingen
.
Indstilles godkendt, med de ændringer, at stiunderføring under [adresse] afventer nærmere vurdering af 
alternativer, stiføring mv, at beløbet på 2 mio. kr. til stiunderføring reserveres af den økonomiske ramme til 
senere eventuel udmøntning til trafiksikkerhedsformål ved idrætsanlægget, samt at kunstgræsbanen 
etableres uden gummigranulat, såfremt der kan findes en tilfredsstillende teknisk løsning indenfor den 
økonomiske ramme.
Bilag
1.
Dispositionsforslag - nyt idrætsanlæg i [adresse] maj 2023 (3554329)
2.
Foreløbig hovedtidsplan for nyt idrætsanlæg i [adresse] maj 2023 (3542099)
3.
Notat vedr. dispositionsforslag til nyt idrætsanlæg i [adresse] (3557054)
4.
Notat Overordnet økonomi for nyt idrætsanlæg i [adresse] (3569792)
5.
Model for kunstgræsbane - nyt idrætsanlæg i [adresse] (3490523)
6.
Anlæg og drift tennisbaner - nyt idrætsanlæg i [adresse] (3537598)
